Sannheten om bryllupsryktene
Bryllupsryktene mellom Brad Pitt (48) og Angelina Jolie (37) har florert etter at den britiske avisen The Sun meldte om at superparet skal ha begynt forberedelsene til sitt eget bryllup på deres eiendom i Provence. Den offisielle grunnen til festen er at Pitts foreldre, Bill og Jane, skal feire sin 50-års bryllupsdag i helgen. Men ifølge The Suns kilder var dette kun en dekkhistorie for at paret skulle ha bryllupsseremonien sin i fred. - De sier at festen er for Jane og Bill. Men mange tror at dette er bryllupet. Til og med Angelinas private gullsmed er her, uttalte en person til avisen. De samme kildene sa også at Brad Pitts gode filmvenn, George Clooney, var en kort flytur fra bryllupet i Frankrike. Saken spredde seg til flere kjendisnettsteder i USA og Europa.Nå avkrefter Brad Pitts talsperson at superparet skal gifte seg i helgen. - Det stemmer ikke, sier han til kjendisnettstedene The Gossip Cop og The Insider. Kjendisnettstedet og bildebyråret, X17online.com, sendte også en fotograf til Brangelinas 325-millioners hjem i Frankrike. - Det er ingen sikkerhetsvakter her, ingen arbeidere og ingen festplanleggere. Jeg så ingenting som var uvanlig på eiendommen, sier en av deres fotografer til nettstedet. Det var i april at det ble offisielt bekreftet at Brad Pitt og Angelina Jolie var forlovet. Paret har vært sammen siden 2005, og ryktene om en forlovelse har florert siden de ble kjærester. Pitt og Angelina har barna Maddox (10), Pax (8), Zahara (7), Shilouh (5), Knox (3) og Vivienne (3) sammen.
Brad Pitts agent benekter at «Brangelina» skal gifte seg i Frankrike i helgen.